Holvann

Holvann eller Holvatn er en innsjø sør for Femsjøen i Halden kommune, Østfold fylke. Innsjøen ligger  164 meter over havet, litt under den marine grense (som på dette stedet er 174 moh). Nedbørfeltet er lite, ca det tredobbelte av innsjøens areal. Tilsiget kommer fra sørvest og nordvest (Lille Erte), og utløpet er mot nordøst til Store Erte. En undersøkelse av krepsdyr og bunndyr i sure vann i Østfold viste at vannets pH var 4,7 både i 1992 og 1993.

Innsjøen er ett av referansevannene i Statlig program for forurensingsovervåking (SFT 2007). Innsjøen er kalket, men analyseresultater fra høsten 2004 viste at innsjøen fortsatt er kronisk sur, med pH 4,97.

 Referanser 
Oppdragsmelding 169, Norsk institutt for naturforskning, 2008

Oppdragsmelding 335, Norsk institutt for naturforskning, 1995

Kategori:Innsjøer i Halden
Kategori:Haldenvassdraget